الصفحه دى يتيمه, حاول تضيفلها لينك فى صفحات تانيه متعلقه بيها. شكران مرتجى (12 ديسمبر 1970), ممثله فلسطينيه معاها الجنسيه السوريه. أبوها فلسطينى من غزه و أمها سوريه, اتولدت فى الطائف فى السعوديه بعدها راحت دمشق و عاشت مع عيلتها فى منطقة الزبدانى فى ريف دمشق الغربى و حصلت على الجنسيه السوريه سنة 2012, فضلت فى سوريا خلال الحرب و ليها الكتير من النشاطات الإنسانيه زى حملات تبرع بالدم و زيارة جرحى الحرب. فى مرحلة الدراسه الثانويه اشتركت فى نشاط التمثيل بمسرح المدرسه, و كان اول وقوف ليها على المسرح من خلال مسرحيه «فرعون لا يشبه الفراعنه», و بعد ما خلصت دراستها الثانويه التحقت بالمعهد العالى للفنون المسرحيه (دمشق) سنة 1993 و كانت اول فرصه عمل تلفزيونيه فعليه ليها لما عملت شخصيه انتصار فى مسلسل عيله خمس نجوم, بس الشهره اتحققت بعد قيامها بشخصيه السكرتيره " امل جمال" فى مسلسل يوميات جميل و هناء" جنب النجم ايمن زيدان و النجمه المعتزله نورمان اسعد, و فى سنة 1999 حققت نجاح كبير بشخصيه "طرفه العبد" فى مسلسل "دنيا" جنب النجمه امل عرفه, كمان قدمت عدد من البرامج المنوعه على اكتر من قناه.